Neolitska revolucija
Neolitska revolucija je prva poljoprivredna revolucija — prelazak sa lovačko-sakupljačkog načina života na bavljenje poljoprivredom i sedelački način života. Arheološki podaci ukazuju na to da su se različiti oblici domestikacije biljaka i životinja pojavili nezavisno u šest odvojenih lokusa širom sveta, sa najranijim poznatim tragovima pronađenim širom tropskih i suptropskih oblasti jugozapdne i južne Azije, severne i centralne Afrike i Centralne Amerike starim otprilike 10.000—7.000 godina. Pojam neolitska revolucija 1920. godine uvodi Australijski istoričar i arheolog Čajld (Vere Gordon Childe, 1892-1957) da bi opisao prvu veliku poljoprivrednu transformaciju.